รองนายกรัฐมนตรี เชื่อ คดีทำร้ายนายสิรวิชญ์ จะไม่บานปลาย มั่นใจปัญหาภายในพรรคพลังประชารัฐไม่ส่งผลกระทบต่อภาพลักษณ์ของนายกรัฐมนตรี
รองนายกรัฐมนตรี เชื่อ คดีทำร้ายนายสิรวิชญ์ จะไม่บานปลาย มั่นใจปัญหาภายในพรรคพลังประชารัฐไม่ส่งผลกระทบต่อภาพลักษณ์ของนายกรัฐมนตรี ขณะที่เลขาฯ ครม. เปิดเผย อยู่ระหว่างการตรวจสอบคุณสมบัติผู้ได้รับการเสนอชื่อเป็นรัฐมนตรีพล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงคดีทำร้ายนายสิรวิชญ์ เสรีธิวัฒน์ หรือ จ่านิว นักเคลื่อนไหวทางการเมืองว่ายังไม่มีรายงานความคืบหน้าในเรื่องนี้เพิ่มเติม และยังไม่สามารถออกหมายจับได้ในขณะนี้ เนื่องจากยังไม่มีพยานหลักฐานเพิ่มเติม พร้อมระบุว่าได้ส่งเจ้าหน้าที่ดูแลความปลอดภัยนายสิรวิชญ์แล้ว ส่วนนายเอกชัย หงส์กังวาน ก็ให้การดูแลความปลอดภัยด้วยเช่นกัน ทั้งนี้เชื่อมั่นว่ากรณีของจ่านิว จะไม่กลายเป็นน้ำผึ้งหยดเดียวหรือทำให้เกิดปัญหาบานปลาย สำหรับปัญหาภายในพรรคพลังประชารัฐเชื่อมั่นว่าจะไม่ส่งผลกระทบต่อภาพลักษณ์ของนายกรัฐมนตรี ณะที่และเชื่อว่าจะสามารถแก้ไขปัญหาได้ด้านนายธีระพงษ์ วงศ์ศิวะวิลาส เลขาธิการคณะรัฐมนตรี กล่าวถึงความคืบหน้าการตรวจสอบคุณสมบัติผู้ได้รับการเสนอชื่อเป็นรัฐมนตรีว่า อยู่ระหว่างดำเนินการ ซึ่งต้องใช้เวลาในการตรวจสอบเพราะมีเอกสารจำนวนมาก